U-I-300/07
Natisni
Opravilna št.:
U-I-300/07
Datum odločitve:
25. 9. 2008
ECLI:
ECLI:SI:USRS:2008:U.I.300.07
Akt:
Zakon o dohodnini (Uradni list RS, št. 117/06) (ZDoh), 1. odst. 96. čl. in 4. odst. 152. čl.
Izrek:
Pobuda za začetek postopka za oceno ustavnosti prvega odstavka 96. člena in četrtega odstavka 152. člena Zakona o dohodnini (Uradni list RS, št. 117/06) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Boris Hodnik, Logatec
Datum vloge:
22. 11. 2007
Vrsta odločitve:
sklep
Vrsta rešitve:
zavrženje
Dokument:
US28296
Dokument v PDF obliki:
U-I-300-07.pdf
80 KB
Prenesite datoteko
U-I-300/07-4
25. 9. 2008
SKLEP
Ustavno sodišče je v postopku za preizkus pobude Borisa Hodnika, Logatec, na seji 25. septembra 2008
sklenilo:
Pobuda za začetek postopka za oceno ustavnosti prvega odstavka 96. člena in četrtega odstavka 152. člena Zakona o dohodnini (Uradni list RS, št. 117/06) se zavrže.
Obrazložitev
1. Pobudnik izpodbija v izreku tega sklepa navedeni predpis.  Zatrjuje njegovo neskladje z 2. in s 155. členom Ustave. Meni, da je s spremembo režima obdavčitve tistih vrednostnih papirjev, ki so bili kupljeni v času, ko promet z njimi po poteku treh let od njihove pridobitve ni bil predmet obdavčitve, za nazaj posegel v njegove pridobljene pravice. Svoj pravni interes utemeljuje s predložitvijo izpisa prometa z vrednostnimi papirji, s katerimi izkazuje čas pridobitve in odsvojitve vrednostnih papirjev.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Ta predpis ne učinkuje neposredno. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik